# Merli

* Per a altres significats, vegeu «Ramon Merli i Feixes».
Merli és un poble del municipi d'Isàvena, a la Baixa Ribagorça de l'Aragó. És a 1.250 metres d'altitud, a la capçalera de la vall de Vacamorta i al vessant meridional de la Serra del Jordal (que aplega als 1.553 metres) El Rialbo o barranc de Llert drena part de l'antic municipi de Merli.

## Història

Va ser municipi independent fins al 1966 quan fou disgregat. La part de ponent del terme, amb els pobles de Vacamorta i Espluga i la caseria de Terrassa, fou annexada al municipi aragonès de Foradada de Toscar, i la resta es va integrar amb el terme de la Pobla de Roda i els seus pobles de la ribera d'Isàvena. La nova entitat municipal va rebre el nom oficial d'Isàvena.

## Entitats de població de l'antic municipi de Merli

L'antic terme comprenia la vall de Vacamorta amb els pobles:
* Merli. Actualment té 13 habitants.
* Menhir
Curiositats: el Menhir de Merli és gran roca allargada, de secció rectangular. L'altura visible arriba als sis metres. Pot tindre relació amb el fenomen neo-eneolític de Cornudella de Valira, veïnat del municipi d'Areny de Noguera. A l'Aragó s'estima cronològicament en una antiguitat entre uns 5.000 o 7.000 anys.
* Vacamorta, situat a 920 metres d'altitud, a l'entrada d'una petita vall format pel llit del Barranc de Vacamorta que baixa de les muntanyes de Nocelles i Merli, i al vessant de Penya València.
* Els despoblats: Torrueco, Nocelles que està situat a 1.033 metres, el Solano i la caseria de Terrassa al costat del barranc de Vacamorta, així com els caserius Planeta, Fortuño i Zercús.
Part de la vall del Rialbo amb el poble:
* Espluga, situat a 915 metres, al sector septentrional de la Serra del Jordal. Actualment té 30 habitants censats.
Situat al vessant NE de la Serra d'Esdolomada entre el barranc de Torrontiello i el barranc Cañemá o de La Font.
* Esdolomada, prop de Roda d'Isàvena.

## Llengua

Es troba a la zona de parlars de transició entre el català i l'aragonès; el primer predomina a Esdolomada i, en menor grau, a Merli i Nocelles; a Espluga i a Vacamorta els trets aragoneses (encara que castellanitzats) són, actualment, majoritaris.

## Patrimoni arquitectònic

L'església de Merli amb portada mudèjar és dedicada a Sant Antoni de Pàdua. Conserva la portalada romànica de dovelles en arc de mig punt.
L'església d'Espluga, allunyada del poble, és una construcció dels segles xvi i xvii.

## Referències

* 1 2 «Merli». Gran Enciclopèdia Catalana. Barcelona: Grup Enciclopèdia Catalana.
* ↑ «Merli». Gran Enciclopèdia Catalana. Barcelona: Grup Enciclopèdia Catalana.
* ↑ «Merli». Gran Enciclopèdia Catalana. Barcelona: Grup Enciclopèdia Catalana.
* ↑ «Merli». Arxivat de l'original el 2015-02-22. [Consulta: 2 juny 2015].
* ↑ «Vacamorta». Arxivat de l'original el 2015-09-24. [Consulta: 2 juny 2015].
* ↑ «Merli». Gran Enciclopèdia Catalana. Barcelona: Grup Enciclopèdia Catalana.
* ↑ «Merli». Gran Enciclopèdia Catalana. Barcelona: Grup Enciclopèdia Catalana.
* ↑ «Merli». Gran Enciclopèdia Catalana. Barcelona: Grup Enciclopèdia Catalana.
* ↑ «Merli». Gran Enciclopèdia Catalana. Barcelona: Grup Enciclopèdia Catalana.
* 1 2 Cruchaga, Luis Javier. PRAMES. Turbón y Sierra de Sis (en espanyol). PRAMES, 2002, p. 40 (Mapas excursionistas, 12). ISBN 84-8321-123-8.
* ↑ «Merli». Gran Enciclopèdia Catalana. Barcelona: Grup Enciclopèdia Catalana.
* ↑ «Informació Municipal d'Espluga». Arxivat de l'original el 2015-09-24. [Consulta: 2 juny 2015].
* ↑ «Merli». Gran Enciclopèdia Catalana. Barcelona: Grup Enciclopèdia Catalana.
* ↑ «d'Isàvena». Arxivat de l'original el 2016-05-20. [Consulta: 2 juny 2015].
* ↑ «Còpia arxivada». Arxivat de l'original el 2015-09-24. [Consulta: 2 juny 2015].

## Enllaços externs

* Informació històrica a la web de l'Ajuntament de Foradada del Toscar Arxivat 2014-10-19 a Wayback Machine.
* Informació a la web de l'Ajuntament d'Isàvena Arxivat 2016-05-20 a Wayback Machine.
* «Merli». Gran Enciclopèdia Catalana. Barcelona: Grup Enciclopèdia Catalana.